ኤፕሪል 2015| ገጽ 1 ከ 2

የማሳቹሴት የሕዝብ ጤና የመረጃ ሉህ

ሳንባ ነቀርሳ (ቲቢ)

**ሳንባ ነቀርሳ (ቲቢ) ምንድን ነው?**

ቲቢ ወደ ሳንባዎችዎ ከሚተንነፍሱት አየር ጋር በሚገባ ጀርም የሚከሰት ጉዳት/ኢንፌክሽን ወይም በሽታ ነው። ሁለት የቲቢ ዓይነቶች አሉ፦ የቲቢ ጉዳት/ኢንፌክሽን እና የቲቢ በሽታ።

**የቲቢ ጉዳት/ኢንፌክሽን ምንድን ነው?**

የቲቢ ጉዳት/ኢንፌክሽን የሚባለው በሰውነትዎ ውስጥ ጥቂት ጀርሞች በእርስዎ ላይ ምንም ጉዳት ሳያመጡ ሲኖሩ ነው። የሰውነትዎ በሽታ ተከላካዮች (ኢሚውን ሲስተም) ጀርሞቹ በእርስዎ ላይ ጉዳት እንዳያደርሱ ይከላከሏቸውል። ጤንነት ይሰማዎታል፣ አያምዎትም እንዲሁም የቲቢ ጀርሞችን ለሌሎች ሰዎች አያስተላልፉም። የቲቢ ጉዳት/ኢንፌክሽን ካለብዎት እና የሰውነትዎ በሽታ የመከላከል አቅም በሌላ በሽታ ወይም በሚወስዱት መድሃኒት በሚዳከም ጊዜ የቲቢ ጉዳትዎ/ኢንፌክሽንዎ ወደ ቲቢ በሽታ ያድጋል። የቲቢ ጉዳት/ኢንፌክሽን አንዳንዴ “ያደፈጠ” ወይም “የተኛ” ቲቢ ይባላል።

**የቲቢ በሽታ ምንድን ነው?**

የቲቢ ጉዳት/ኢንፌክሽን የሚባለው በሰውነትዎ ውስጥ ብዙ ጀርሞች ሲኖሩ እና በእርስዎ ላይ ጉዳት ሲያመጡ ነው። ብዙ ጊዜ ህመም ይሰማዎታል፣ እንዲሁም የቲቢ ጀርሞችን ለሌሎች ማስተላፍ ይችላሉ። የቲቢ በሽታ በየትኛውም የሰውነትዎ ክፍል ሊከሰት ይችላል፣ ነገር ግን ብዙውን ጊዜ ሳንባዎችን ያጠቃል። የቲቢ የተለመዱ ምልክቶች **ማሳል፣ ትኩሳት፣ የምግብ ፍላጎት መቀነስ፣ ክብደት መቀነስ፣ አቅም ማጣት ሌሊት ሌሊት ማላብ እና ከፍተኛ የድካም ስሜት መሰማት ናቸው።**

**ቲቢ እንዴት ይይዝዎታል?**

አንድ ሳንባዎቹ በቲቢ በሽታ የተጠቃ ሰው በሚተነፍስበት፣ በሚያስልበት፣ በሚያስነጥስበት፣ በሚያወራበት ወይም በሚዘፍንበት/በሚዘምርበት ጊዜ የቲቢ ጀርሞች ወደ አየር ይገባሉ። ከእነዚህ ሰዎች ጋር የሚኖሩ፣ የሚሰሩ ወይም ብዙ ጊዜ አብሮ የሚያሳልፍ ሰው ተመሳሳይ አየርን ይጋራሉ። በዚህ ጊዜም በቲቢ ጀርሞች የተበከለውን አየር ወደ ሳንባቸው ሊያስገቡ ይችላሉ። የቲቢ ጉዳት/ኢንፌክሽን ካለበት ሰው ቲቢ ሊይዝዎት አይችልም።

**ምግብ አብሮ በመብላት ቲቢ ሊጋባብዎት ይችላል?**

አይ። የቲቢ ጀርሞች ከሰው ወደ ሰው የሚተላለፉት በአየር ብቻ ነው። ምግብን ወይም ሌሎች ቁሶችን በመጋራት ወይም በመንካት በቲቢ ጀርሞች አይያዙም።

**ማን ነው በቲቢ ጉዳት/ኢንፌክሽን ለመያዝ ተጋላጭ?**

በቲቢ ጉዳት/ኢንፌክሽን ተጋላጭ የሆኑ ሰዎች የቲቢ በሽተኞች የቲቢ ጀርሞችን ወደ አየር በሚስሉበት ጊዜ አብረው የሆኑ ሰዎች ናቸው። ቲቢ በብዛት ባለባቸው የዓለም ክፍሎች የሚኖሩ ሰዎች በቲቢ ለመያዝ ተጋላጭ ናቸው።

**ለቲቢ ጉዳት/ኢንፌክሽን ምርመራ አለው?**

አዎ። ለቲቢ ጉዳት/ኢንፌክሽን ሁለት ዓይነት ምርመራዎች አሉት። እነሱም የደም ምርመራ እና የቆዳ ምርመራ ናቸው። ከሁለቱ በአንደኛው ምርመራ በሰውነትዎ ውስጥ የቲቢ ጀርሞች እንዳሉብዎት ማወቅ ይቻላል። በደም ምርመራ ጊዜ ከደምዎ ትንሽ ተቀድቶ ለምርመራ ይወሰዳል። በቆዳ ምርመራ ጊዜ ከክንድዎ ቆዳ ሥር ትንሽ ፈሳሽ ይደረጋል። ከዚያም ዶክተርዎ ወይም ነርስዎ የቆዳ ምርመራዎን ውጤት እንዲያነቡት ከሁለት ወይም ሦስት ቀናት በኋላ ተመልሰው መምጣት ያስፈልግዎታል። የቲቢ ምርመራው ውጤት “ፖዚቲቭ” ከሆነ፣ የቲቢ ጀርሞች አሉብዎት ማለት ነው፣ እናም የቲቢ በሽተኛ አለመሆንዎን ለማረጋገጥ ዶክተርዎ የደረት ራጅ ሊያዝልዎት ይችላል።

ኤፕሪል 2015| ገጽ 2 ከ 2

**የቲቢ ጉዳት/ኢንፌክሽን ሊታከም ይችላል?**

አዎ። የቲቢ ጉዳትን/ኢንፌክሽንን ለማከም ዶክተርዎ ወይም ነርስዎ አንድ ወይም ከዚያ በላይ መድሃኒቶችን ሊሰጡዎ ይችላሉ። መድሃኒቱን፣ እንደመድሃኒቱ ዓይነት ከ3 እስከ 9 ወራት ይወስዳሉ። የቲቢ ጉዳቱ/ኢንፌክሽን ወደ ቲቢ በሽታ እንዳይቀየር መድሃኒቱን በትክክል መውሰድና መጨረስ በጣም አስፈላጊ ነው።

**የቲቢ በሽታ መታከም ይችላል?**

አዎ። የቲቢ በሽታ ካለብዎ በሽታውን ለማዳን በርካታ የቲቢ መድሃኒቶችን ቢያንስ ለ6 ወራት መውሰድ ይኖርብዎታል።

**መድሃኒት-ተቋቋሚ የቲቢ በሽታ ምንድን ነው?**

መድሃኒት-ተቋቋሚ የቲቢ በሽታ በተለመዱት የቲቢ መድሃኒቶች ሊሞቱ ባልቻሉ የቲቢ ጀርሞች የሚመጣ በሽታ ነው። መድሃኒት-ተቋቋሚ የቲቢ በሽታ ካለብዎ ተጨማሪ እና የተለያዩ የቲቢ መድሃኒቶች ቢያንስ ለ12 ወራት መውሰድ ይኖርብዎታል። ቲቢ መድሃኒት ተቋቋሚ ሊሆን የሚችለው የቲቢ መድሃኒቶችን በታዘዙልዎ መሠረት ካልወሰዱ ወይም ህክምና ጊዜዎ ከመጠናቀቁ በፊት መድሃኒቶቹን መውሰድ ካቆሙ ነው። በተጨማሪም መድሃኒት-ተቋቋሚ ቲቢ ከያዘው ሰው ከተጋባብዎት መድሃኒት-ተቋቋሚ ቲቢ ተጠቂ ሊሆኑ ይችላሉ።

**የሳንባ ነቀርሳ ክትባት/ቢሲጂ ምንድን ነው?**

የሳንባ ነቀርሳ ክትባት/ቢሲጂ ቲቢ በሚበዛባቸው ሀገሮች ውስጥ የሚሰጥ የተለመደ የፀረ-ቲቢ ክትባት ነው። ህፃናት እና ትንንሽ ልጆች በቲቢ በሽታ እንዳይያዙ ሊረዳቸው የሚችል ክትባት ነው። የሳንባ ነቀርሳ ክትባት/ቢሲጂ በጥሩ ሁኔታ ቲቢን ሊከላከል የሚችለው እስከ 5 ዓመት እድሜ ላላቸው ልጆች ነው። አንዳንድ ጊዜም በጭራሽ ቲቢን አይከላከልም። በዩናይትድ ስቴትስ (በአሜሪካ) ብዙም ጥቅም ላይ የሚውል አይደለም።

**የ የሳንባ ነቀርሳ ክትባት/ቢሲጂ የቲቢ ምርመራ ውጤት “ፖዚቲቭ” እንዲሆን ሊያደርግ ይችላል?**

የሳንባ ነቀርሳ ክትባት/ቢሲጂ የቲቢ ደም ምርመራ ውጤት “ፖዚቲቭ” እንዲሆን አያደርግም። ብዙውን ጊዜ የቆዳ ምርመራ ውጤት ቲቢ “ፖዚቲቭ” የሚሆነው በሰውነትዎ ውስጥ በሚገኙት የቲቢ ጀርሞች እንጂ በየሳንባ ነቀርሳ ክትባት/ቢሲጂ ምክንያት አይደለም።

ስለቲቢ ተጨማሪ መረጃ ለማግኘት የከተማዎን የጤና ቦርድ ወይም የማሳቹሴት የሕዝብ ጤና ዲፓርትመንት የሳንባ ነቀርሳ (ቲቢ) ፕሮግራም በስልክ ቁጥር (617) 983-6970 ደውለው ይጠይቁ ወይም የሚከተሉትን ድረገጾችን ይጎብኙ፦ <https://www.mass.gov/tuberculosis>.